המיזם לקולנוע ולטלוויזיה בירושלים

המיזם לקולנוע ולטלוויזיה ברשות לפיתוח ירושלים הוקם ב-22 ביוני 2008, ופועל מאז כקרן קולנוע עירונית ראשונה בישראל. המיזם הוקם ביוזמת הרשות לפיתוח ירושלים וקרן ירושלים, ובהובלת אסף ויטמן, מנכ"ל הרשות לפיתוח ירושלים (הר"לי), הגב' רות חשין, נשיאת הקרן לירושלים ומר רנן שור, במאי ומנהל בית הספר לקולנוע ע"ש סם שפיגל. 
מטרות העל של המיזם הן העצמת הדימוי האנושי של ירושלים באמצעות סרטי קולנוע וסדרות טלוויזיה שעלילתן מתרחשת בעיר, והשקעה בתשתיות בנות קיימא לפיתוח התעשייה בעיר ובעידוד השתלבות יוצרים ירושלמים בתעשיית הקולנוע. 
עד היום השקיע המיזם בהפקת למעלה מ 80 סרטי קולנוע ישראליים ובין לאומיים, סדרות טלוויזיה ופרויקטים באנימציה ובפיתוח עשרות פרויקטים. 
סרטי המיזם זכו להצלחה גדולה בארץ ובפסטיבלים ברחבי העולם בהם פסטיבל קאן, ברלין, טוקיו ואף מועמדות לפרס האוסקר לסרט הזר הטוב ביותר.
המיזם מחפש את הסיפורים הייחודיים על ירושלים הלא-מוארת, שיהפכו את הבירה ה"ממלכתית" לעיר שאנשים בכל גיל אוהבים בה, כואבים בה ומחפשים בה משמעות. המיזם מעודד יוצרים ותיקים לרענן את המסך בסיפורים שטרם סופרו ומקדם יוצרים צעירים ונותן להם מסך ראשון.

השקעת המיזם בפיתוח התעשייה וקהילת אקוסיסטם ירושלמית

כקרן קולנוע עירונית המיזם פועל עם עיריית ירושלים לפשט את תהליכי ההפקה בירושלים למפיקים זרים ומקומיים, כבערים רבות ברחבי העולם. לראשונה בארץ הוקמה בעירייה מנהלת תיאום הפקות הנותנת שירות ללא עלות לכלל ההפקות בעיר. 
המיזם סייע לפתיחת שלוחות של אולפני פוסט פרודקשיין מרכזיים בירושלים ובהקמת אולפני אנימציה ו VR מתקדמים המעסיקים עשרות בוגרים של מוסדות הלימוד הירושלמים בתחום המסיימים את לימודיהם.   
במסגרת יצירת קהילת אקוסיסטם ירושלמית פועל המיזם לעידוד קשרי עבודה של כל גורמי התחום בעיר: קיום מפגשי הכרות מעשיים ופרסום on-line של פעילות רלוונטית לשיתופי פעולה יצירתיים ותעסוקתיים. חיבור בין מגמות הקולנוע בתיכונים למוסדות להשכלה גבוהה בתחום ושיתופי פעולה ביניהם.
בנוסף מתוקף היותו קרן עירונית מעניק המיזם יתרון יחסי לקהילה הירושלמית באמצעות העשרה מקצועית, לווי מקצועי ומתן יתרון לגורמים השונים על ידי שימוש בידע וקשרי עבודה של המיזם ושל הגורמים עצמם. כמו כן פועל המיזם ליצירת פרויקטים ייחודיים לשיתופי פעולה בין הגורמים השונים בעיר ודיוק נוהלי המיזם בהתאם למטרות.
החל מחודש מאי 2019 פועלת חממת "הסצנה": חממה לפיתוח תכנים לקולנוע ולאנימציה מרעיון עד מסך. "הסצנה" מעניקה ליוצרים הירושלמים כלים ומשאבים לכתיבת הפרויקט שלהם.

מיזמים נוספים של המיזם

הקפיצה המשולשת - מסלול ייחודי של המיזם לפיתוח והפקת תוכן ישראלי מקורי באנימציה, עבור, בשיתוף והכוונה של חברות אנימציה בינלאומיות. המשתתפים במסלול זוכים בלווי מקצועי אישי על ידי מיטב היוצרים מהארץ ומהעולם וזוכים להיכרות אישית עם מקבלי ההחלטות בגופי אנימציה מובילים בעולם. המסלול פועל החל משנת 2016.
AniNation פסטיבל האנימציה הבינלאומי – ירושלים. הפסטיבל שמתקיים החל מנובמבר 2016 מהווה שיא שנתי של פעילות האנימציה הישראלית בירושלים ובכל הארץ.  הפסטיבל מציג את סרטי האנימציה הטובים ביותר מהעולם ומהארץ ומפגיש את הקהל עם מיטב היוצרים. במהלך הפסטיבל שמתקיים בסינמטק ירושלים וברחבי העיר במשך ארבעה ימים משולבת תוכנית ענפה ומגוונת לקהל הרחב ולאנשי מקצוע: סדנאות מעשיות וכיתות אומן לצד תכנים לקהל בוגר ולמשפחות.

מנהלה וועד המנהל

הנהלת המיזם
מנהל המיזם – יורם הוניג
מנהלת פרויקטים במיזם – גליה אלטרץ
חברי הוועדה המייעצת של המיזם
מר אייל חיימובסקי –מנכ"ל הרשות לפיתוח ירושלים ולטלוויזיה בירושלים
מר אודי בן דרור – סמנכ"ל כספים ופיתוח עסקי, הרשות לפיתוח ירושלים
מר רנן שור – מנהל בית ספר לקולנוע "סם שפיגל"
גברת נטע אריאל – מנהלת בית ספר לקולנוע "מעלה"
מר רוני אורן – ראש המחלקה לאמנויות המסך, אקדמיה לאמנות ועיצוב, בצלאל
ד"ר דפנה סרינג נציגת הלקטורים ונציגת הציבור 
גברת אריאלה רג'ואן – מ"מ ראש מינהל תרבות, חברה ופנאי
מר יורם הוניג – מנהל המיזם לקולנוע ולטלוויזיה בירושלים